
A V I Z

asupra propunerii legislative pentru modificarea şi completarea 

Codului Fiscal din 22/12/2003

În conformitate cu prevederile art.95 din Regulamentul Camerei Deputaţilor, republicat, Comisia pentru egalitatea de şanse pentru  femei şi bărbaţi a fost sesizată, spre dezbatere şi avizare, cu propunerea legislativă pentru pentru modificarea şi completarea Codului Fiscal din 22/12/2003 (Pl.x.70/2009), Camera Deputaţilor fiind Cameră decizională.

Potrivit prevederilor art.61 din Regulamentul Camerei Deputaţilor, republicat, Comisia a dezbătut propunerea legislativă menţionată  mai sus, în şedinţa din 04.03.2009.

La şedinţa Comisiei au participat, ca invitaţi din partea Ministerului Finanţelor Publice, doamna Virginica Matei – consilier superior şi doamna Oana Stoica  - consilier superior.

Membrii Comisiei  au examinat propunerea legislativă, expunerea de motive, avizul favorabil  al Consiliului Legislativ nr.680/06.06.2008, precum şi punctul de vedere negativ al Guvernului.
În urma dezbaterilor, membrii Comisiei  pentru egalitatea de şanse pentru femei şi bărbaţi au hotărât, cu unanimitate de voturi, respingerea propunerii legislative.

